es eo es it eo eo eo eo eo eo eo pl eo eo nds eo eo eo eo eo eo eo eo eo eo eo eo eo eo eo eo eo eo eo eo pl
AIS · aranĝoj · SUS · SUS 34
SUS 34 de AIS San-Marino, septembro 2017
Laŭ decido de la senato, SUS 34, la 34-a Sanmarineca Universitata Sesio de AIS San-Marino, okazis
de la 10-a al la 15-a de septembro 2017.
Same kiel SUS 33, SUS 34 okazis laŭ invito de la administracia altlernejo Warszawska Szkoła Zarządzania – Szkoła Wyższa (WSZ-SW) en ties ejoj. Ili situas ĉ. 2 km okcidente de la urbocentro. Iam ili estis la sidejo de la pola sekretariejo de la Ligo de Nacioj.
Dum la solena inaŭguro en la aŭlo de la altlernejo ĉeestis prof. Jacek Czaputowicz, reprezentanto de la pola ministerio pri eksteraj aferoj. Rektoro Waldemar Gajda kaj dekano Krzysztof Zaczek-Zaczynski bonvenigis la partoprenantojn, AIS-prezidanto OProf. Amri Wandel salutis per registrita video-mesaĝo. OProf. Christer Kiselman, dekano de la 3-a AIS-sekcio, aldonis siajn personajn salutojn. Post kelkaj prelegoj (H-p1, H-p4, H-p6; vidu malsupre) sekvis arta programo kaj komuna tagmanĝo.
En la kursa parto de SUS 34 estis planitaj tri kursoj*:
S-1: OProf. Christer Kiselman: Digita geometrio, matematika morfologio kaj diskreta optimumado. (jen la kurso en skriba formo)
F-1: OProf. Reinhard Fössmeier: Enkonduko en la logikon.
N-1: OProf. Hans Michael Maitzen: Astronomio.
Pro malsano de OProf. Maitzen la kurso N-1 estis anstataŭigita per prezentado de video-registritaj lecionoj de la kurso „astrofiziko kaj la sunsistemo“ de OProf. Amri Wandel.
Jenaj temoj estis prezentitaj en liberaj prelegoj:
H-p1: Reinhard Fössmeier: Superrigardo pri la historio de AIS.
H-p2: Yuro Jung (Unika): Skribo kaj prononco de la korea lingvo.
H-p3: Zlatko Hinšt: Sana urbo laŭmezure de la homo, kun ekzemplo de Zagreb.
H-p4: Małgorzata Komarnicka: Profilo de pliaĝulo-studento de Esperanto.
H-p6: Małgorzata Komarnicka: De malgranda lernolibro ĝis tutmonda movado.
N-p1: Jerzy Lechowski: Informemocia teorio de sukceso kaj feliĉo.
M-p1: Barbara Pietrzak: 95-jariĝo de la E-radiofonio.
Fine de SUS 34 la gastiganta WSZ–SZ kaj AIS subskribis interkonsenton pri estonta kunlaboro.
Raporto en la revuo Esperanto
La origina invitilo (iam sub la adreso de ĉi tiu paĝo)
Video-mesaĝo de Prof. Amri Wandel al SUS 34
La ellaborita kurso de OProf. Kiselman pri Digita geometrio, matematika morfologio kaj diskreta optimumado
Informoj pri lastmomentaj programŝanĝoj.
La retejo de WSZ-SW (pole)
Skiza mapeto pri la situo de WSZ en Varsovio.
Materialo al la prelego de OProf. Dr. habil. Lechowski:
La elektra modelo de homo kaj analizo de ĝia konduto de aliaj homoj (eo+pl)
Informemocia teorio de sukceso kaj feliĉo (eo+pl)
*Klarigo: La literoj K/H/S/F/N/M mallongigas la ses sekciojn de la scienca sektoro de AIS: Kibernetiko, homsciencoj, struktursciencoj, filozofio, natursciencoj, morfosciencoj.